Răzvan Lucescu, moment de sinceritate: „Steaua reprezintă România, este campioana! FCSB este Steaua!”
Răzvan Lucescu a devenit campion în Grecia cu echipa sa, PAOK. Formația elenă va participa în Champions League, iar în drumul către grupe va putea întâlni chiar campioana României, FCSB.
Tehnicianul român a vorbit despre această posibilitate. Iată cum i-a descris pe cei de la FCSB.
„Steaua reprezintă România, este campioana! FCSB este Steaua!”
„Orice adversar va fi tras la sorți ne poate pune probleme, atât timp cât nu e tratat cu maximum de seriozitate și respect. Nu mă tem de absolut nici o echipă în Europa, eu trebuie să fiu atent și echilibrat.
Indiferent de adversar, fie Steaua sau altul, noi trebuie să fim foarte pregătiți, să jucăm la fel cum am făcut-o până acum. Doar așa putem obține rezultate. Steaua reprezintă România, este campioana. Obiectivul nostru este reprezentat de grupele acestei competiții, trebuie să o luăm pas cu pas. Meciul următor este cel mai important.”, a afirmat Răzvan Lucescu, conform GSP.ro.
„Am 55 ani, am plecat acum 12 ani din fotbalul românesc, pentru mine, FCSB este Steaua. Așa văd eu lucrurile”, a mai spus antrenorul român, conform sursei.